10. ΑΝΑΓ. ΝΟΜΟΣ υπ’ αριθ. 1500 της 25/29 Σεπτ. 1950(ΦΕΚ Α΄216) Περί ρυθμίσεως των εκτός δημοσίας ληψοδοσίας Ειδικών Λογαριασμών και περί παροχής εξουσιοδοτήσεως δια την κατάργησιν ή συγχώνευσιν Νομικών Προσώπων Δημοσίου Δικαίου, Ειδικών Ταμείων κλπ.  Άρθρ.1.-1.Από της ισχύος του παρόντος απαγορεύεται η παρά Τραπέζαις, Ταμείω Παρακαταθηκών και Δανείων, Ταχυδρομικώ Ταμειευτηρίω ως και παρ’ οιωδήποτε ετέρω Νομικώ Προσώπω σύστασις οιουδήποτε λογαριασμού υπέρ του Δημοσίου ή Δημοσίων Υπηρεσιών είτε γενικώς είτε επί ειδικώ σκοπώ άνευ εγκρίσεως του Υπουργού των Οικονομικών και άνευ εμφανίσεως αυτών εις την δημοσίαν ληψοδοσίαν, κατά τα δι’ αποφάσεων του Υπουργού των Οικονομικών καθορισθησόμενα.  Της απαγορεύσεως ταύτης εξαιρούνται οι λογαριασμοί των δημοσίων υπολόγων εκ διαχειρίσεως, χρηματικών ενταλμάτων προπληρωμής, προσωρινών χρηματικών ενταλμάτων, παγίων προκαταβολών και οι λογαριασμοί καταθέσεως των χρηματικών υπολοίπων των Δημοσίων Ταμείων εις α δεν εδρεύει πράκτωρ ή διαχειριστής της Τραπέζης της Ελλάδος.  2.Πάντες οι κατά την ισχύν του παρόντος υφιστάμενοι ειδικοί λογαριασμοί περί ων η παρ. 1 του παρόντος άρθρου και μη πληρούντες τας εν αυτή προϋποθέσεις καταργούνται. Τα κατά την ημερομηνίαν ταύτην περιουσικά στοιχεία των λογαριασμών τούτων αποτελούσι δημοσίαν περιουσίαν, τα δε εκ τούτων υπόλοιπα εις δραχμάς εισάγονται εις τον Γενικόν Προϋπολογισμόν του Κράτους ως δημόσιον έσοδον εντός διμήνου από της ισχύος του παρόντος. 25.Β.ε.8-10 Λογιστικό Ειδικών Ταμείων Ν.Π.Δ.Δ. Άρθρ.2.-1.Υποχρεώσεις πληρωτέαι επί των καταργουμένων τούτων λογαρισμών δύνανται να εξοφλώνται εις βάρος του κατά την ισχύν του παρόντος υπολοίπου, εφ’ όσον έχουσιν αναληφθή μέχρι της ημερομηνίας ταύτης και αφορώσιν εις δαπάνας, μη αντικειμένας εις γενικάς κειμένας διατάξεις. 2.Δι’ αποφάσεων του Υπουργού των Οικονομικών επιτρέπεται, όπως η μισθοδοσία υπαλλήλων υπηρετούντων κατά την ισχύν του παρόντος και μισθοδοτουμένων εκ των καταργουμένων ειδικών λογαριασμών ενεργήται εις βάρος του Γενικού Προϋπολογισμού του Κράτους, εις ον εγγράφονται οι προς τούτο αναγκαίαι πιστώσεις.  3.Δια κοινών αποφάσεων του Υπουργού των Οικονομικών και του αρμοδίου Υπουργού καθορίζονται, ο αριθμός του διατηρουμένου προσωπικού, αι αποδοχαί αυτού, ο αριθμός του απολυτέου προσωπικού, και τα της εφ’ άπαξ αποζημιώσεως αυτού λόγω απολύσεως.  4.Το ούτω διατηρηθησόμενον προσωπικόν εξακολουθεί συνδεόμενον μετά του Δημοσίου με την υπαλληλικήν σχέσιν ην κέκτηται κατά την ισχύν του παρόντος.  Άρθρ.3.-1.Τα πάσης φύσεως έσοδα εκ φόρων, τελών παραβόλων εισφορών και εξ οιασδήποτε άλλης αιτίας των κατά τ’ ανωτέρω καταργουμένων ειδικών λογαριασμών διατηρούνται εν ισχύϊ και εισπράττονται ως δημόσιον έσοδον κατά τα δι’ αποφάσεως του Υπουργού των Οικονομικών καθορισθησόμενα. 2.Δι’ αποφάσεων του Υπουργού των Οικονομικών δημοσιευομένων, δια της Εφημερίδος της Κυβερνήσεως επιτρέπεται η κατάργησις ή μείωσις των υπέρ των ως άνω λογαριασμών, φόρων, τελών, δικαιωμάτων, εισφορών, παραβόλων και εσόδων εν γένει.  3.Οι επί τη βάσει των κειμένων διατάξεων επιδιωκόμενοι δια των καταργουμένων ως άνω ειδικών λογαριασμών σκοποί εκπληρούνται εφεξής δια του Προϋπολογισμού του Κράτους, αναγραφομένων των σχετικών πιστώσεων εις τον Προϋπολογισμόν των εξόδων του οικείου Υπουργείου, πάσα δε εν προκειμένω αρμοδιότης του οικείου Υπουργού ασκείται εφεξής τη συμπράξει και του Υπουργού των Οικονομικών.  Άρθρ.4.-Ο έλεγχος των υπολόγων εκ διαχειρίσεως των καταργουμένων ειδικών λογαριασμών δια το από 11 Νοεμ. 1944 και μέχρι της ισχύος του παρόντος διάστημα ενεργείται υπό του Ελεγκτικού Συνεδρίου, εις ο υποχρεούνται οι Προϊστάμενοι των Υπηρεσιών των οικείων Υπουργείων, όπως αποστείλωσι τους σχετικούς απολογισμούς διαχειρίσεως των λογαριασμών τούτων, με πλήρη τα διαχειριστικά αυτών στοιχεία, εντός τεσσάρων μηνών από της ισχύος του παρόντος.  Άρθρ.5.-Δι’ αποφάσεων του Υπουργού των Οικονομικών καθορίζεται πάσα αναγκαία λεπτομέρεια δια την εφαρμογήν των άρθρ. 1 έως 4 του παρόντος. Άρθρ.6.-1.Επιτρέπεται όπως δια Β.Δ/των εκδιδομένων προτάσει του αρμοδίου Υπουργού και του Υπουργού των Οικονομικών συγχωνεύωνται ή και καταργώνται Νομικά Πρόσωπα Δημοσίου Δικαίου, Ειδικά Ταμεία, Οργανισμοί ως και Ειδικοί Λογαριασμοί πάσης μορφής και φύσεως.  Δια των αυτών Β.Δ/των ορίζεται η οργανική σύνθεσις του προσωπικού των εκ της συγχωνεύσεως δημιουργουμένων Νομικών Προσώπων Δημοσίου Δικαίου, Ειδικών Ταμείων, Οργανισμών, ως και Ειδικών Λογαριασμών, τα της απολύσεως του μετά την συγχώνευσιν προκύπτοντος υπεραρίθμου προσωπικού, τα της αποζημιώσεως αυτού, οι διατηρούμενοι πόροι, ως και πάσα άλλη λεπτομέρεια αφορώσα την εφαρμογήν του παρόντος άρθρου. 2.Δι’ ομοίων Β.Δ/των δύναται να υπαχθώσιν εις τον Προϋπολογισμόν του Κράτους τα έσοδα και τα αποθεματικά των κατά την προηγουμένην παράγραφον καταργουμένων Νομικών Προσώπων, Ειδικών Ταμείων, Οργανισμών και Ειδικών Λογαριασμών, ως και να εγκρίνηται η δια του Προϋπολογισμού του Κράτους πληρωμή των δια την εκτέλεσιν των υπ’ αυτών επιδιωκομένων σκοπών, αναγκαίων δαπανών, εφαρμοζομένων αναλόγως των διατάξεων του δευτέρου εδαφίου της προηγουμένης παραγράφου.  Άρθρ.7.-Η ισχύς του παρόντος άρχεται από της δημοσιεύσεώς του εν τη Εφημερίδι της Κυβερνήσεως, υποβληθήσεται δε εις την Βουλήν προς κύρωσιν.  